**Informacinis pranešimas 2022 08 04**

**DĖL TRADICINIO KONKURSO „GERIAUSIAS 2021 METŲ REKREACINĖS ARCHITEKTŪROS KŪRINYS“ VIEŠINIMO**

Paskelbtas rekreacinę architektūrą Lietuvoje propaguojantis atviras konkursas **„Geriausias 2021 metų rekreacinės architektūros kūrinys“**.

Konkursas inicijuotas architekto *Leonardo Raimundo Vaičio (1943-2022)*  ir organizuojamas nuo 2003 metų. 2013 metais ši funkcija patikėta architekto Algimanto Zavišos labdaros ir paramos fondo organizacinei grupei Klaipėdoje. Konkursas vykdomas vadovaujantis Lietuvos architektų sąjungos Tarybos patvirtintais konkurso dokumentais, konkurso partneris - Neringos savivaldybės administracija. Konkursą dalinai finansuoja Lietuvos kultūros taryba.

*Konkurso pagrindinis tikslas ir uždaviniai* metų eigoje nežymiai kito, bet esmė išliko – konkurso būdu išrinkti realizuotą geriausią rekreacinės paskirties visuomenei atvirą architektūrinį, landšaftinį, urbanistinį kūrinį, pabrėžiantį vietos tapatumą bei kuriantį kultūrinę reikšmę ir socialinę vertę. Skatinti ir viešinti Lietuvos rekreacinės architektūros kūrinių realizacijas.

Konkurso raidoje tarp *konkurso laureatų*: Viešbutis „Medūza“ Palangoje [V. Atienė, R. Atas]; Viešbučio „Vanagupė“ rekonstrukcija Palangoje [D. Dainys, K. Mikšys, A. Sinius, N. Sirutienė]; Vilniaus „Gedimino prospekto rekonstrukcijos projektas” [E. Petkus, V. Vizgirda, I. Gujytė, K. Vizgirda]; Rekonstruoti svečių namai „Belvilis“ prie Bebrusų ežero, Molėtų rajone, Kirneilės kaime [R. Liola, E. Neniškis, A. Liola, S. Liolienė, R. Vaineikytė, L. Nekrošius]; Vandens pramogų parko ir pirčių kompleksas Druskininkuose [K. Kisielius, V. Kančiauskas, K. Pempė, A. Pliučas, V. Lukoševičius, G. Gečaitė, M. Nagelė]; Namas Naujuose Bajoruose [V.Adomavičius, V.Vyšniauskaitė]; Vila „Jūra. Smėlis. Vėjas“ Juodkrantėje [G. Prikockis, A. Prikockienė, I. Tikuišytė, A. Velutis, M. Jonutis]; Zaraso ežero apžvalgos ratas [Š. Kiaunė, A. Kiaunienė, A. Lukšys, V. Butkus, T. Petreikis, A. Sabaliauskas]; Rietavo karietinės rekonstrukcija [L. Rekevičius, M. Rekevičienė, A. Tilvikaitė]; Mineralinio vandens garinimo bokštas Birštone [A. Jonauskis, J. Barniškis, V.Vytuvis]; Poilsio ir vandens sporto centras Zarasuose [H. Štaudė, A. Minkauskas]; Meno kolonija Nidoje [A. Kančas, T. Petreikis, G. Kančaitė, G. Gružauskaitė]; VU Botanikos sodo laboratorijos pastato rekonstrukcija [R. Palekas, B. Puzonas, V. Lingė]; Lietuvos jūrų muziejaus-akvariumo rekonstrukcija [K. Pempė, V. Lukoševičius, V. Gricius, A. Vaškevičius, R. Druskinis]; Prieplaukos Nidoje rekonstrukcija [G. Vieversys, A.Šablevičius, E. Buikaitė]; Vainių rūmų konversija Vilniuje [G. T. Gylytė, J. Jauniškytė, D. Skrupskelienė, S. Daugėlienė, A. Baldišiūtė, P. Paskačimas, M. Grabauskaitė, D. Baltrūnas, E. Staškutė, D. Žiugždatė, V. Babij, I. Uogintas, K. Čiplytė].

**Ir šiais metais architektai kviečiami dalyvauti konkurse, o paraiškų/anketų laukiama iki 2022 m. rugpjūčio mėn. 20 d. 20:00 val. Paraiška:** [https://forms.gle/8RDYK18n2uhJiKrZ6](https://forms.gle/8RDYK18n2uhJiKrZ6?fbclid=IwAR14GVjmOwxlzpk0D_pr6wAtwS-hlDAc0SygPRODfiuvc-BOxgXnASs2Ylk)

Konkursui pateikiamos ar atrenkamos konkursinės medžiagos pagrindu sudaromas ir viešinamas nominantų skaitmeninis leidinys [ankstesnių metų leidinys <https://issuu.com/zavisosfondas/docs/2020_nominantai>]

Nominantų pristatymas ir „Geriausias 2021 metų rekreacinės architektūros kūrinys“ laureato apdovanojimas skulptoriaus Klaudijaus Pūdymo kūriniu A.Zavišos fondo renginio metu š.m. rugsėjo 2 d. [renginio programa derinama ir bus viešinama artimiausiu metu].

**Atnaujinta informacija**:

[www.facebook.com/zavisosfondas /](https://www.facebook.com/zavisosfondas%20%20/) [www.architektusajunga.lt](http://www.architektusajunga.lt/) / [www.architektams.lt](http://www.architektams.lt)

**Dėkodami už bendradarbiavimą, tikimės pagal galimybes paviešinsite informaciją.**

Pagarbiai

Architekto Algimanto Zavišos labdaros ir paramos fondo Pirmininkės

Ramunės Staševičiūtės vardu

Konkurso koordinatorė Jurgita Raišutienė, +370 620 76857

Originalas nebus siunčiamas paštu